ELÄMÄÄ JUMALAN VALTAKUNNASSA
VARUSTAMASSA PYHIÄ
TYRONE SINGH OPETTAA
Tervetuloa ohjelman pariin! Nimeni on Tyrone Singh.
Jatkamme opetusta Pyhän Hengen lahjoista.
Koulutamme ja varustamme uskovia -
liikkumaan ja toimimaan Jumalan voimassa, -
ihmeissä ja eri lahjoissa, joita meillä on.
Opetamme, mitä ja millaisia lahjat ovat ja miten niitä käytetään.
Viimeksi puhuimme Pyhän Hengen kasteesta.
Pyhän Hengen kaste on portti Hengen maailmaan.
Sen ansiosta sinä uskovana voit alkaa toimia -
kaikissa yhdeksässä Hengen lahjassa.
Hengen lahjoja on siis yhdeksän.
Käytän sanaa "lahjat" mutta myös sanaa "ilmentymä".
Ne ovat lahjoja henkilölle mutta myös Hengen ilmentymiä.
Selitän käyttämiämme käsitteitä matkan varrella.
Luetaan raamatunkohta, johon opetukemme perustuu.
Se on 1. Kor. 4.
1. Kor. 4.
1. Korinttolaiskirjeen luku 12 jae 4.
1. Kor. 12:4:
"Armolahjat ovat moninaiset,
mutta Henki on sama;
ja seurakuntavirat ovat moninaiset, -
mutta Herra on sama; ja voimavaikutukset ovat moninaiset, -
mutta Jumala, joka kaikki kaikissa vaikuttaa, on sama."
Pane merkille: sama Henki, sama Herra ja sama Jumala.
Eli Isä, Poika ja Pyhä Henki ovat osallisena -
Hengen lahjojen ilmentymisessä, toiminnassa ja vaikutuksessa.
Osallisena on koko Jumaluus.
Teksti jatkuu: "Mutta kullekin annetaan -
Hengen ilmoitus [ilmentymä] yhteiseksi hyödyksi."
Ne ovat Hengen ilmentymiä.
Kuten aiemmin sanoin, käytän mieluummin sanaa "ilmentymä", -
sillä ihmiset käyttävät välillä sanaa "lahjat" -
ikään kuin ihmisellä olisi lahja.
Ikään kuin näitä asioita tekevällä olisi lahja.
Pikemminkin ne ovat ilmentymiä Pyhän Hengen lahjasta, -
joka on lahja.
Jos ne ovat lahjoja, ne ovat lahjoja vastaanottajalle.
Viimeksi puhuimme myös siitä, -
että Pyhän Hengen kaste on portti Hengen maailmaan.
Kun ihminen on saanut Pyhän Hengen kasteen, -
hän kykenee jakamaan, käyttämään ja ilmentämään -
Pyhää Henkeä eri tavoin.
Toistan: kun ihminen on saanut Pyhän Hengen lahjan -
eli Pyhän Hengen, se on portti yliluonnollisuuteen.
Sen jälkeen hän voi käyttää -
kaikkia yhdeksää Hengen lahjan ilmentymää.
Tässä yhteydessä on tärkeää tarkastella myös sitä, -
että jos käytämme sanaa "lahja", -
se ei ole palkinto.
Lahjoja ei voi ansaita palkintoina.
Jumala antaa ne ilmaiseksi.
Jos se ansaitaan, se lakkaa samassa olemasta lahja.
Sana "lahja" -
merkitsee, ettei sitä voi ansaita.
Sillä ei ole mitään tekemistä -
hyvien tekojen, ponnistelun tai käytöksen kanssa.
Tämä on armon työtä tai Jumalan työtä -
uskovan hyväksi seurakunnan hyödyksi ja edistämiseksi.
Sana "ilmentymä" tarkoittaa julkituomista.
Sitä sana "ilmentymä" tarkoittaa.
Lahjat siis osoittavat Jumalan työtä.
Ne mainostavat Herraa Jeesusta Kristusta.
"Ilmentymä" tarkoittaa julkituomista.
Hengen lahjat siis osoittavat Jumalan työtä.
Ne siis mainostavat Herraa Jeesusta Kristusta.
Ne ovat Herran Jeesuksen Kristuksen mainoksia.
Sitä sana "ilmentymä" tarkoittaa.
Tässä yhteydessä on tarpeellista myös -
puhua tietyistä äärimmäisyyksistä, -
joita tulee varoa.
Tietyistä äärimmäisyyksistä, joita tulee varoa.
Kuten aiemmin sanoin, jotkut sanovat: "Ota sinä lahjat, -
minä otan hedelmät. En ole kiinnostunut lahjoista."
Hengen hedelmät ovat paljon tärkeämpiä."
Raamattu puhuu Galatalaiskirjeessä -
Hengen hedelmistä.
Hengen lahjat ovat tapoja, joilla Jumalan voima toimii ihmisen kautta.
Ne ovat Jumalan voiman toimimistapoja.
Uudesti luodun Hengen hedelmä -
on Jeesuksen Kristuksen elämän luonne ja mielenlaatu.
Hedelmä on hyvä asia. Hengen hedelmän tulisi toimia elämässämme.
Hengen hedelmä on Jeesuksen Kristuksen luonnetta -
uskovan elämässä.
Kun Jeesus näki sairaat ja tarvitsevat, -
Hän ei ainoastaan sanonut: "Rakastan teitä", mikä on Hengen hedelmä.
Hän sanoi myös: "Tule terveeksi."
Lähimmäisenrakkaus ja kykenemättömyys vapauttaa ihmiset -
on monille uskoville surullinen todellisuus.
Jumala tahtoo, että pystymme vapauttamaan ihmisiä -
yhtä hyvin kuin sanomme, että rakastamme heitä.
Tarvitsemme sekä lahjoja että hedelmää -
elämässämme edistääksemme työtä Kristus-ruumiissa.
Lahjoja ja hedelmää tarvitaan.
Toinen varoituksen sana, kun nyt tutkimme Hengen lahjoja:
Se, että Pyhän Hengen lahjat toimivat jollakulla, -
ei ole tae siitä, että henkilö vaeltaa lähellä Herraa.
Se on nähty monta kertaa. Voit itsekin tuntea sellaisen henkilön.
Se, että Hengen lahjat toimivat ihmisellä, ei ole tae siitä, -
että hän vaeltaa lähellä Herraa, -
sillä lahjat annetaan mutta hedelmä kehittyy.
Lahjat eivät ole palkintoja hyvästä käytöksestä.
Jeesus teki sen hyvin selväksi Matt. 7:22:ssa.
"Ei jokainen, joka sanoo minulle: 'Herra, Herra!', -
pääse taivasten valtakuntaan, -
vaan se, joka tekee minun taivaallisen Isäni tahdon.
Moni sanoo minulle sinä päivänä: -
'Herra, Herra, emmekö me sinun nimesi kautta ennustaneet -
ja sinun nimesi kautta ajaneet ulos riivaajia -
ja sinun nimesi kautta tehneet monta voimallista tekoa?'"
Huomaa Jeesuksen vastaus: -
"Ja silloin minä lausun heille julki: 'Minä en ole koskaan teitä tuntenut; -
menkää pois minun tyköäni, te laittomuuden tekijät'."
Pelkästään se, että toimii Jumalan voimassa, -
ajaa ulos riivaajia, profetoi ja tekee ihmeitä, -
ei ole tae siitä, että vaeltaa lähellä Herraa.
Jeesus teki sen tässä hyvin selväksi.
Älä siis seuraa sokeasti henkilöä vain sen vuoksi, -
että hänen työssään toimii lahja.
Lahjat annetaan, mutta hedelmä kehittyy.
Tarkkaile Hengen hedelmää, tasapainoista opetusta ja yhteyttä, -
ja hyväksy vain sellainen, mikä on linjassa Jumalan Sanan kanssa.
Sinulla on velvollisuus.
Aina kun kuulet minun tai jonkun muun saarnaavan, -
velvollisuutesi on tarkistaa kuulemasi Jumalan Sanaa vastaan.
Älä ikinä tee sitä virhettä, että seuraat merkkejä.
Merkit seuraavat uskovaa. Uskova ei seuraa merkkejä. Mark. 16.
Jeesus teki sen selväksi: "nämä merkit seuraavat niitä, jotka uskovat".
Hän ei sanonut, että uskovien tulisi seurata merkkejä.
Merkkien tulisi seurata uskovia.
Toinen asia, kun alamme tutkia Hengen lahjoja, on se, -
että Jumalan Sana ja Jumalan Henki -
kulkevat käsi kädessä ja toimivat yhdessä.
Toistan: Jumalan Sana, kirjoitettu Sana, -
ja Hengen työ kulkevat käsi kädessä.
Raamattu kehottaa koettelemaan kaikki.
Profetiat tulee arvioida. Raamattu puhuu siitä.
Jos joku kertoo sinulle profetian tai jos joku toimii Hengen lahjoissa, -
sinulla on henkilökohtainen velvollisuus -
arvioida toimintaa Jumalan Sanaa vasten.
Jumalan Sana on mittatikkumme, jota vasten tulee arvioida kaikki.
Avaapa kanssani Raamatusta Psalmin 119.
Se on Vanhasta testamentista.
Psalmi 119 jae 89.
Psalmissa 119:89 sanotaan:
"Iankaikkisesti pysyy sinun sanasi, Herra, vahvana taivaissa."
Miten kauan Jumalan Sana pysyy?
Ikuisesti.
"Iankaikkisesti pysyy sinun sanasi, Herra, vahvana taivaissa."
Jumalan Sana pysyy vahvana.
Se tarkoittaa, ettei sitä voi siirtää.
Se tarkoittaa myös, että se on raja, jota kenenkään meistä ei pidä ylittää.
Jumalan Sanaa ei pidä siirtää eikä muuttaa.
Jumala sanoo, mitä Hän tarkoittaa, ja tarkoittaa, mitä Hän sanoo.
Jumala ei sävellä juttuja sitä mukaa, kun asiat tapahtuvat.
Jumalan Sana pysyy vahvana. Se ei muutu.
Lisäksi Jumalan Sana on raja, jota meidän ei pidä ylittää.
Voimme sanoa sen näin: "Jumalan Sana -
on meille uskon ja toiminnan perimmäinen sääntö.
Jumalan Sana -
on meille uskon ja toiminnan perimmäinen sääntö.
Jumalan Sanan tulee olla kaikessa ylin auktoriteetti.
Jumalan Sana on ylin auktoriteetti.
Eri ihmiset voivat sanoa eri asioita, ja he sanovat eri asioita, -
mutta Jumalan Sanan tulee olla ylin auktoriteetti.
Mikä ratkaisee kaikki väittelyt?
Ei se, kuka on taitavin väittelijä -
tai kuka pystyy perustelemaan kantansa parhaiten.
Se, mikä ratkaisee kaikki väittelyt, on Jumalan Sana.
Kun Jumalan Sana selvittää asian, väittely on ohi.
Väittely ja keskustelu loppuvat.
Miksi? Koska Jumalan Sana pysyy iankaikkisesti.
Jumalan Sana on ylin auktoriteetti.
Kaikki kokemuksemme -
täytyy tuoda arvioitavaksi Raamattua vasten.
Meidän tulee arvioida kokemuksemme Raamatun valossa -
eikä arvioida Raamattua kokemustemme valossa.
Se on hyvin tärkeää. Olemme vaarallisilla vesillä, -
jos alamme arvioida Raamattua kokemustemme valossa.
Se on mahdollista.
Kokemukselle voi etsiä sopivan kohdan Raamatusta, -
ja tukea sillä kokemustaan.
Mutta niin emme vaella Jumalan kanssa.
Jumalan Sana on lopullinen ja ensimmäinen.
Kaikki kokemuksemme -
on arvioitava Raamatun valossa, -
ei toisin päin.
Katsotaan, mitä Pietari sanoi 2. Piet. 1:ssä.
"Sillä me emme seuranneet viekkaasti sommiteltuja taruja -
tehdessämme teille tiettäväksi -
Herramme Jeesuksen Kristuksen voimaa ja tulemusta, -
vaan me olimme omin silmin nähneet hänen valtasuuruutensa.
Sillä hän sai Isältä Jumalalta kunnian ja kirkkauden, -
kun tältä ylhäisimmältä kirkkaudelta -
tuli hänelle tämä ääni: -
'Tämä on minun rakas Poikani, johon minä olen mielistynyt'."
Pietari kirjoitti: "Sillä hän sai Isältä Jumalalta kunnian ja kirkkauden, -
kun tältä ylhäisimmältä kirkkaudelta tuli hänelle tämä ääni: -
'Tämä on minun rakas Poikani, johon minä olen mielistynyt'."
Pietari viittaa tässä Kristuksen kirkastukseen.
Pietari oli silloin läsnä. Taivaasta tuli ääni:
'Tämä on minun rakas Poikani, johon minä olen mielistynyt'.
Jae 18: "Ja tämän äänen me kuulimme tulevan taivaasta, -
kun olimme hänen kanssaan pyhällä vuorella." He kuulivat äänen.
Pietari oli siellä, ja hän kuuli äänen. Taivaasta tuli ääni:
"Tämä on minun rakas Poikani, johon minä olen mielistynyt".
Pietari sanoo: "Minä kuulin, me kuulimme sen." Katso jaetta 19.
Hän kuuli äänen ja sai kokemuksen.
Pietari kuuli äänen ja sai kokemuksen. Mutta katsopa jaetta 19.
"Ja sitä lujempi on meille nyt profeetallinen sana".
Hän siis sanoo, että he kuulivat sanan ja sitä lujempi on profeetallinen sana.
"[J]a te teette hyvin, jos otatte siitä vaarin, -
niinkuin pimeässä paikassa loistavasta lampusta, -
kunnes päivä valkenee ja kointähti koittaa teidän sydämissänne.
Ja tietäkää ennen kaikkea se, ettei yksikään Raamatun profetia -
ole kenenkään omin neuvoin selitettävissä".
Hän sanoo, että sitä lujempi -
on Raamatun sana.
Pietari sanoi, että vaikka he kuulivat äänen ja saivat kokemuksen, -
olemassa on sitäkin lujempi sana, -
suurempi kuin mikään ääni tai kokemus, -
ja se on Jumalan Sana, Raamattu.
Sitten hän sanoi, -
ettei Raamattu ole kenenkään omin neuvoin selitettävissä.
Tämä on hyvin selvää. Kaikki asiat tulee koetella.
Jos haluat toimia Hengen lahjoissa ja Jumalan voimassa, -
sinun täytyy hyväksyä se. Ei saa antaa egon tulla -
ja kieltää muita koettelemasta sanojasi.
Profetian saajien tulee koetella kaikki sanat, -
ja profetoijan tulisi aina tutkia.
Katsotaan, mitä 1. Tess. 5 sanoo.
1. Tess. 5.
Jae 20.
"[P]rofetoimista älkää halveksuko, -
mutta koetelkaa kaikki, -
pitäkää se, mikä hyvää on".
Koetelkaa kaikki -
ja pitäkää se, mikä hyvää on.
Miten se koetellaan? Ei sen perusteella, miltä se tuntui.
Jokin voi tuntua tosi hyvältä ja olla todella pahaksi.
Mittarina ei ole se, miltä sinusta tuntuu.
Mittarina on Jumalan Sana.
Me koettelemme kaikki Jumalan Sanaa vasten.
Sitä varten Jumalan Sana täytyy tuntea.
Et halua sellaista tilannetta, jossa yrität käyttää lahjoja ja muuta -
mutta et pidä Raamattua ylimpänä auktoriteettina elämässäsi -
etkä ymmärrä Jumalan Sanaa.
Jotta voi koetella kaikki, ihmisen täytyy tuntea Jumalan Sana.
Voimme siis sanoa, että Jumalan Hengen ilmentymät -
ovat aina linjassa Raamatun Sanan kanssa.
Pyhä Henki ei tee mitään, -
mikä on Raamatun ulkopuolella tai ristiriidassa Raamatun kanssa.
Sana ja Henki ovat aina yksimielisiä.
Pyhälle Hengelle ei ole ongelma, että koettelet asioita Sanaa vasten.
Ihmisellä voi olla ongelma sen kanssa egonsa takia.
Pyhälle Hengelle ei ole ongelma, että sanot:
"Anna minun koetella Sanan valossa, oletko se Sinä."
Se ei ole Hengelle ongelma, sillä Hän on aina linjassa Sanan kanssa.
Aamen. Kiitos Jumalalle. Palataan vielä lukuun 1. Kor. 12.
Jatkamme Hengen lahjojen tutkimista.
1. Kor. 12.
Aletaanpa lukea -
jakeesta 1:
"Mutta mitä hengellisiin lahjoihin tulee, -
niin en tahdo, veljet, pitää teitä niistä tietämättöminä."
Kuten aiemmin sanoin, -
Jumala ei tahdo, että Hänen lapsensa, Hänen omansa, -
ovat tietämättömiä, mitä tulee hengellisiin lahjoihin.
Olen harmikseni huomannut, -
että Kristus-ruumiissa on asian suhteen paljon tietämättömyyttä.
Tällä opetuksella ja näillä materiaaleilla -
halumme selventää asioita, hälventää sekaannuksia -
ja auttaa ihmisiä ymmärtämään näitä asioita selvästi.
Jumala ei näet siunaa tietämättömyyttä.
Jumala siunaa taidollisuutta ja totuutta.
Jumala tahtoo omiensa toimivan totuudessa ja taidollisesti.
Jumala sanoi, että Hänen kansansa tuhoutuu, sillä se on taitoa vailla.
Jumala tahtoo omiensa olevan taidollisia, ei tietämättömiä.
Luen saman jakeen eri käännöksestä.
NLT-käännöksessä sanotaan: -
"Rakkaat veljet ja sisaret, -
mitä tulee kysymykseenne Hengen lahjojen erikoiskyvyistä, -
en tahdo teidän ymmärtävän niitä väärin."
Jumala ei tahdo, että olemme tietämättömiä.
Hän ei tahdo omiensa toimivan väärinymmärryksessä.
Hän tahtoo, että meillä on ymmärrystä emmekä jää ymmärryksestä paitsi.
Kristus-ruumiissa on paljon väärin- ymmärrystä hengellisistä lahjoista.
ESV-käännöksessä sanotaan:
"Mitä tulee hengellisiin lahjoihin, veljet, -
en tahdo, että teillä on väärät tiedot."
Jumala ei tahdo, että Hänen omansa nojautuvat vääriin tietoihin.
NASB-käännös: "En tahdo, että te ette ole asiasta perillä."
Ne tarkoittavat samaa mutta eri sanoin.
GNT-käännös sanoo: -
"Tahdon teidän tietävän totuuden Pyhän Hengen lahjoista."
Niin Paavali sanoi: "Haluan, että tiedätte totuuden Pyhästä Hengestä."
"Siitä liikkuu paljon virheellistä tietoa ja sekaannusta."
"Omistan muutaman luvun teille siellä Korintissa -
ja kaikille muillekin."
"Etenkin Korintissa oleville tahdon tuoda ymmärrystä ja selvyyttä."
WNT-käännöksessä sanotaan: "On tärkeää..."
"On tärkeää, veljet, että teillä on selvä tietämys -
hengellisten lahjojen aiheesta."
"Selvä tietämys hengellisten lahjojen aiheesta."
Palataan vielä 1. Kor. 12:een ja tarkastellaan näitä yhdeksää lahjaa.
Jaetaan ne kolmeen luokkaan. Jatketaan siitä sitten eteenpäin.
1. Kor. 12:sa mainitaan yhdeksän Hengen lahjaa.
1. Kor. 12:8:ssa sanotaan:
"Niinpä saa Hengen kautta toinen viisauden sanat".
Kirjoita ylös: "Viisauden sanat".
Se on Hengen ilmentymä. Viisauden sanat.
Pane merkille, ettei se ole Jumalan koko viisaus -
vaan viisauden sana.
Sitten on tiedon sanat.
Viisauden sanat.
Tiedon sanat.
Sitten tulee se, mitä kutsutaan erityiseksi uskoksi:
"toinen saa uskon". Kutsun sitä erityiseksi uskoksi, -
sillä meillä kaikilla on usko.
Jos olet uskova, jos olet ottanut Jeesuksen elämäsi Herraksi -
ja jos olet uudestisyntynyt, olet saanut suurimman ihmeen. Sinulla on usko.
Et voi olla kristitty, jos sinulla ei ole uskoa.
Jos olet kristitty, sinulla on usko.
Mutta kun tässä sanotaan: "toinen saa uskon", -
se on erityistä uskoa jotain tiettyä tarkoitusta varten.
Palaamme siihen myöhemmin. Siis: Viisauden sanat.
Tiedon sanat.
Erityinen usko.
Sitten parantamisen lahja.
Alkukielessä sekä "parantaminen" että "lahja" ovat monikossa.
Sitten voimalliset teot.
Sitten profetoiminen, -
henkien erottamisen kyky, -
eri kielillä puhumisen lahja -
ja kielten tulkitsemisen lahja.
Näitä Hengen lahjoja tai ilmentymiä on siis yhdeksän.
Kaikki uskovat voivat toimia missä tahansa näistä yhdeksästä.
Ensi kerralla jaottelemme nämä lahjat kolmeen eri ryhmään -
selventääksemme niitä ja oikoaksemme virhekäsityksiä.
Näytämme niistä esimerkkejä Jumalan Sanasta.
Ensi kertaan! Muista elää Jumalan valtakunnan elämää!
Kiitos seurasta!
Toivottavasti opetus Hengen lahjoista siunasi sinua.
Voit tukea TV7-kanavaa taloudellisesti.
Se auttaa TV7:ää tuottamaan lisää tämänkaltaisia ohjelmia.
Tukitiedot ovat nyt ruudussa, ja voit käyttää niitä.
Muista elää Jumalan valtakunnan elämää.
Suomennos: Marianne Tenetz